แม่อายุ60 ชอบทำงานบ้าน ถ้าไม่ได้หยิบจับอะไรจะสงบใจไม่อยู่ ช่วงนี้แม่ มีอาการเจ็บนิ้วชาปลาย กำมือไม่สนิท ปวดร้าวขึ้นถึงไหล่ และปวดช่วงก้นย้อยทั้งสองข้าง เวลาเดิ ลุกนั่ง ลุกยืนจะปวดและชาขา เวลาแอ่นตัวไปข้างหน้าจะปวดร่องก้นกบยาวไปถึงปลายเท้า แม่อยากจะไปฉีดยา(อาจจะแก้ปวดหรือสเตียรอยด์)แต่ลูกอยากทราบอาการที่เกิดขึ้น มาจากโรคอะไรรึเปล่า และมีวิธีรักษาแบบอื่นๆไหม ขอคำแนะนำจากหน่อยค่ะ
สวัสดีค่ะ อาการปวดชาที่มือ แขน และขาดังกล่าวมานั้น อาจจะเกิดจากการปวดและชาจากปลายเส้นประสาทอักเสบ ทำให้ปวดชาไปหลายตำแหน่ง ปวดและชาจี๊ดๆเหมือนโดนเข็มทิ่มได้ สาเหตุอื่นๆเช่น ปวดจากกล้ามเนื้ออักเสบ ปวดจากการมีนรองกระดูกกดทับเส้นประสาท แต่มักจะไม่ปวดหลายๆตำแหน่งพร้อมกันดังกล่าวมาแนะนำการพักการใช้งานบริเวณที่ปวด กินยาแก้ปวดเพื่อบรรเทาอาการได้เบื้องต้น ฝึกยืดเหยียดกล้ามเนื้อ และหากอาการยังเป็นมากขึ้นเรื่อยๆ จนทำให้ทำกิจวัตรได้ลำบาก ควรไปพบแพทย์เพื่อตรวจให้ได้การวินิจฉัยที่แน่ชัด และรับยาหรือฉีดยาแก้ปวดภายใต้การดูแลของแพทย์